open-index/open-wikipedia-markdown huggingface dataset:
Huulikohju

**Huulikohju** on verisuonilaajentumasta johtuva hyvänlaatuinen, tummansininen muutos, joka yleensä esiintyy alahuulessa. Muutos on pehmeä ja yleensä läpimitaltaan 0,2–1 senttimetrin suuruinen. Tyypiltään huulikohju on papula tai makula. 

Huulikohjun syytä ei tunneta. Se ilmenee tavallisimmin keski-ikäisellä tai tätä vanhemmalla henkilöllä. Yleensä huulikohju on helposti todettavissa ulkonäkönsä perusteella. Vastaava muutos voi harvemmin esiintyä myös korvanipukassa, muualla kasvojen alueella, kaulalla tai ylävartalolla. Huulikohju on harmiton eikä välttämättä vaadi hoitotoimenpiteitä. Se kuitenkin reagoi hyvin jäädytyshoitoon.

## Lähteet
Hamsterit (täsmennyssivu)

**Hamsterit** voi tarkoittaa seuraavia:

* hamsterit, jyrsijäalaheimo (Cricetinae)
* *[[Hamsterit (romaani)|Hamsterit]]*, Veikko Huovisen vuonna 1957 ilmestynyt romaani
* *[[Hamsterit (televisiosarja)|Hamsterit]]*, vuonna 1982 valmistunut suomalainen televisiosarja
* *[[Hamsterit (elokuva)|Hamsterit]]*, vuonna 2023 valmistunut suomalainen elokuva.
Angiokeratooma

**Angiokeratooma** on pieni hyvänlaatuinen hiussuonimuutos, missä tahansa iholla ilmenevä hyperkeratoottinen papula. Se on musta, punaisenmusta tai sinipunainen ja karheapintainen. Angiokeratooma on harvoin läpimitaltaan yli viiden millimetrin suuruinen.

Angiokeratoomia esiintyy niin lapsilla kuin aikuisillakin. Miespuolisella angiokeratooma on usein kivespussin alueella. Yleensä angiokeratooma on todettavissa ulkonäön perusteella, mutta diagnoosi voidaan varmistaa dermoskopialla ja koepalan ottamisella. Angiokeratooma saattaa muistuttaa melanoomaa. Se saatetaankin poistaa melanooman poissulkemiseksi, vaikka angiokeratooma itsessään on harmiton. Se voidaan poistaa myös kosmeettisista syistä jäädytyshoidolla, verisuonilaserilla tai polttamalla. Mahdollisia angiokeratooman komplikaatioita ovat verenvuoto ja veritulppa.

## Angiokeratoomatyyppejä
Angiokeratoomasta tunnetaan useita tyyppejä:

* Satunnainen angiokeratooma on yleinen ja iän myötä yleistyvä. Se voi esiintyä missä tahansa iholla ja joskus limakalvoilla.
* Fordycen angiokeratooma on yleinen ja iän myötä yleistyvä, mutta yleisempi miehillä. Se voi esiintyä kivespussissa tai vulvassa.
* Mibellin angiokeratooma on harvinainen lapsuusiän hiussuonimuutos, joka ilmaantuu raajojen alueelle tai rintaan.
* *Angiokeratoma circumscriptum* on harvinainen syntymämerkki, joka ilmenee useammin naispuolisilla.
* Lasten akraalinen pseudolymfotaattinen angiokeratooma (APACHE) on harvinainen.
* Peniksen angiokeratooma liittyy 20 %:ssa tapauksista kivespussin angiokeratoomaan.

Fabryn taudissa angiokeratoomia esiintyy paljon. Angiokeratooma voi kehittyä harvinaisissa tapauksissa enoksapariinin sivuvaikutuksena. Angiokeratoomien kehittymistä voi liittyä myös joihinkin hyvin harvinaisiin geneettisiin oireyhtymiin, kuten galaktosialidoosiin tai Schindlerin tautiin.

## Lähteet
Helsingin ratsupoliisi

**Helsingin ratsupoliisi** on Suomen ainoa ratsupoliisi, joka on perustettu vuonna 1882. Poliisihevosten kotitalli sijaitsee Helsingin Ruskeasuolla. Ratsupoliisi on osa Helsingin poliisilaitosta.

Nykyisin tallissa on kymmenen ratsua ja yhdeksän ratsupoliisina toimivaa konstaapelia.

Helsingin ratsupoliisin käyttämästä kymmenestä hevosesta kaksi oli 2012 suomenhevosia, tosin rotua pidetään käyttöön pienehkönä.

## Lähteet

## Aiheesta muualla

* Poliisi.fi – Poliisihevoset
* Helsingin Ratsupoliisi Facebook
* helsinginratsupoliisi Instagram
Kirsikkaluomi

**Kirsikkaluomi** on hyvänlaatuinen hiussuonimuutos, joka näkyy iholla tyypillisesti kirkkaanpunaisena, hieman koholla olevana ja muutaman millimetrin suuruisena. Kasvaintyypiltään kirsikkaluomi on papulaarinen angiooma. Sitä on kutsuttu myös Campbell de Morganin läikäksi.

Kirsikkaluomia on todettu esiintyvän noin viidellä prosentilla ihmisistä jo nuoruusiässä. Yleisyys alkaa selvästi kasvaa noin 40 ikävuodesta lähtien, ja yli 75-vuotiaista jopa 75 %:lla arvioidaan olevan kirsikkaluomia. Usein kirsikkaluomeen liittyy missense-mutaatio geenissä *GNAQ* tai *GNA11*. Kirsikkaluomi on kiinteä ja kivuton. Se voi ilmaantua mihin tahansa iholle, mutta on harvinainen käsissä, jaloissa ja limakalvoilla. Usein kirsikkaluomia on useita samanaikaisesti. Yleensä kirsikkaluomi on helposti tunnistettavissa ulkonäöstä eikä vaadi tarkempia tutkimuksia. Jos diagnoosi jää epävarmaksi, saatetaan muutoksesta ottaa koepala.

Kirsikkaluomi on vaaraton eikä vaadi hoitoa. Joissain tapauksissa se voidaan tarvittaessa poistaa pahanlaatuisen kasvaimen poissulkemiseksi. Jos toivotaan poistoa kosmeettisista syistä, huippukylmähoito, radiofrekvenssihoito ja laserhoito ovat mahdollisia.

## Lähteet
Kesakkoluomi

**Kesakkoluomi** on synnynnäinen ihomuutos. Yleensä se muistuttaa vauvoilla maitokahviläiskää. Vaaleanruskealle alueelle kuitenkin kehittyy tummia tai mustia kesakon kaltaisia täpliä tai papuloita.

Kesakkoluomi voi olla pieni, mutta on enimmillään jopa kämmenen kokoinen. Yleensä se sijaitsee vartalolla ja korostuu ensimmäisten elinvuosien mittaan. Yleensä kesakkoluomea ei tarvitse poistaa, mutta sillä saattaa olla vähän tavallista luomea suurempi riski muuttua pahanlaatuiseksi. Kesakkoluomi voi joissain tapauksissa liittyä phakomatosis pigmentokeratotica -ihosairauteen.

## Lähteet
Fløibanen

**Fløibanen** on Bergenissä sijaitseva vuonna 1918 avattu funikulaari. Se kuljettaa matkustajia kaupungin keskustan ja Fløyfjellet-vuoren näköalapaikan välillä. Radan pituus on 850 metriä, korkeusero 302 metriä ja raideleveys 1000 millimetriä. Välipysäkkejä on kolme. Nykyisin liikennöivien kahden vaunun nimet ovat *Blåmann* (sininen) ja *Rødhette* (punainen, nimi tarkoittaa Punahilkkaa).

Fløibanen on yksi Bergenin tunnetuimmista nähtävyyksistä. Vuonna 2021 sillä tehtiin noin kaksi miljoonaa matkaa. 

## Kuvia

Bergen-FloiBanen.jpg|Vanhanmallinen vaunu vuonna 1999.
Fløibanen Talstation.jpg|Funikulaarin ala-asema.
Floeibanen-2021.jpg|Yläasema ja Fløyenin näköalatasanne.


## Lähteet

## Aiheesta muualla

* Fløyen.no
Jens Kielland

**Jens Zetlitz Monrad Kielland** (29. heinäkuuta 1866 Stavanger – 8. elokuuta 1926 Oslo) oli norjalainen arkkitehti ja Norjan teknillisen korkeakoulun arkkitehtuurin professori. Hän oli Alexander Kiellandin veljenpoika.

Kiellandin tunnetuimpia töitä ovat kuninkaallinen residenssi Gamlehaugen ja Bergenin rautatieasema. Ne edustavat kansallisromanttista suuntausta.

## Kuvia

Gamlehaugen in Bergen.jpg|Gamlehaugen (1901)
Bergen Railway Station facade2.jpg|Bergenin rautatieasema (1913)
Alesund - Storgata 23 - 2.jpg|Kiellandin suunnittelema kerrostalo Ålesundissa, joka tunnetaan jugend-kaupunkina.


## Lähteet

## Aiheesta muualla
Pyhän Paavalin kirkko (Bergen)

**Pyhän Paavalin kirkko** (norj. *St. Paul kirke*) on Bergenissä Christies gaten ja Nygårgsgaten risteyksessä sijaitseva katolinen kirkko. Se valmistui vuonna 1876. Suunnittelijana oli kreivi Mella italialaisesta Vercellin kaupungista.
## Lähteet

## Aiheesta muualla
Dmytro Bahali

**Dmytro Ivanovytš Bahali**, (; ; 7. marraskuuta 1857 Kiova – 9. helmikuuta 1932 Harkova, Ukrainan SNT) oli ukrainalainen historioitsija, vuodesta 1919 Ukrainan tiedeakatemian täysjäsen, vuodesta 1887 Harkovan yliopiston professori ja rehtori 1906–1910. Virka-arvoltaan hän oli todellinen valtioneuvos.

Hänellä oli merkittävä osuus yliopiston ja sen Ukrainaa koskevan tutkimuksen sisällön kehittämisessä. Bahali edusti yliopistoja Venäjän valtakunnanneuvostossa 1906 ja 1910–1914. Hän lukeutui Perustuslaillisdemokraattiseen puolueeseen. Hän osallistui Sloboda-Ukrainassa yhteiskunnallisiin toimiin ja johti Harkovan kaupunginvaltuustoa 1914–1917. Hän edisti Harkovan kunnallisen kirjaston ja Harkovan kirjallisuusseuran perustamista ja toimi monissa muissa yhteiskunnallisissa ja tieteellisissä tehtävissä.

Bahalin yli 200 teoksesta merkittävimpiä ovat Sloboda-Ukrainaa, Vasemman rannan Ukrainaa ja Etelä-Ukrainaa käsittelevät teokset.

## Lähteet

## Aiheesta muualla
Nils Orénto

**Nils Holgersson Orénto** (10. huhtikuuta 1922 Tuusula – 14. elokuuta 2010 Tukholma, Ruotsi) oli suomalainen puutarha-arkkitehti. Hän teki valtaosan urastaan Ruotsissa ja vaikutti myös Tapiolan puutarhakaupungin muotoutumiseen.

## Ura
Orénto opiskeli arkkitehtuuria Teknillisessä korkeakoulussa ja suoritti puutarhateknikon tutkinnon 1940-luvulla. Hän opiskeli puutarha-arkkitehtuuria myös Landbohøjskolessa Kööpenhaminassa. Orénto työskenteli uransa alussa Puutarhataito Oy:ssä. Hän muutti Ruotsiin 1946 ja aloitti työt puutarha-arkkitehti Carl Blomqvistin palveluksessa. Oman suunnittelutoimistonsa, Nils H. Orénto Trädgårdsarkitekt FST:n, hän perusti Tukholmassa 1949. Toimisto sai sivukonttorin Helsingin seudulle 1950-luvulla.

Orénto laati Tapiolan itäisen lähiön yleissuunnitelman 1953–1955. Hän suunnitteli muun muassa Otsolahden ympäristön muuttamisen luonnonpuistoksi. Hän palasi Ruotsiin 1955 ja suunnitteli asuinalueita 1950–1970-luvuilla. Hän suunnitteli myös sairaalaympäristöjä Pohjois-Afrikkaan, Lähi-Itään ja Vietnamiin.

Orénton puoliso oli Marianne Gunilla Orénto (1930–2012).

## Lähteet
Toyota Celica Twin-Cam Turbo

**Toyota Celica Twin-Cam Turbo** (lyh. TCT) on Toyotan ralliauto, jota käytettiin B-ryhmän sääntöjen aikana vuosina 1983-1986. Autolla voitettiin muun muassa Safari-ralli ja Norsunluurannikon ralli. B-ryhmän sääntöjen mukaan autosta valmistettiin 200 kappaletta tiekäyttöön suunnattua homologaatiomallia sekä 20 kappaletta "evoluutiomallia" rallia varten Toyota Team Europen kanssa. Auto oli vielä takavetoinen kun kilpailijat toivat nelivetoisia malleja ralliin. Auton 2,1-litrainen TA64-moottori tuotti 380 hevosvoimaa.

### WRC-voitot

## Lähteet
Toyota GR Yaris Rally2

**Toyota GR Yaris Rally2** on Toyota GR Yaris -malliin perustuva Rally2-luokan ralliauto. Autoa esiteltiin julkisesti ensimmäistä kertaa marraskuussa 2022 Japanissa Aichissa. 

Auton suunniteltiin tulevan rallikilpailuihin vuonna 2024. Aikeesta rakentaa auto WRC2- tai WRC3-sarjaan kerrottiin vuonna 2020. Rally2-autoja käytetään WRC2-sarjan lisäksi myös rallin EM-sarjassa ja kansallisissa mestaruussarjoissa. Autolla on ajettu vuonna 2023 Japanissa avoimessa luokassa, jossa voi ajaa kun autosta on dokumentaatiota ennen sen homologaatiota. Auto sai virallisen hyväksynnän FIA:lta 1. tammikuuta 2024.

Jari-Matti Latvala kertoi lokakuussa 2023 tallin suunnittelevan ensimmäisten autojen olevan valmiina vuoden 2024 Monte Carlo -ralliin mennessä. Autoa käytettiin nolla-autona Rallye du Dévoluyn rallissa joulukuussa 2023 ja homologaation odotettiin valmistuvan vuoden 2024 ensimmäiseen päivään mennessä. Autoa pyritään valmistamaan neljä tai viisi kappaletta kuukaudessa. Kaikki autot on tarkoitettu asiakastalleille, eikä tehdastallia ole suunnitteilla. Juho Hänninen on toiminut testikuljettajana auton kehityksessä.

## Kilpailuhistoria
Ensimmäinen kilpailu uudella autolla oli Monte Carlo -rallissa tammikuussa 2024.
Mikko Heikkilä voitti autolla Arctic Lapland Rally -kilpailun Rally2-kategoriassa helmikuussa 2024, joka oli uuden auton ensimmäinen voitto. Jan Solans voitti autolla WRC2-luokan kilpailun Portugalin rallissa.
Sami Pajari ajoi autolla WRC2-luokan voittoon Sardinian rallissa ja Puolan rallissa.
Georg Linnamäe voitti autolla rallin EM-sarjassa Viron rallin.

## Muut versiot
Vuonna 2022 Toyota esitteli myös Ypresin rallissa Toyota GR Yaris H2 -autoa, joka käyttää vetyä polttoaineena.

## Lähteet

## Aiheesta muualla
* Tulokset eWRC-sivustolla
Precision Strike Missile

**Precision Strike Missile** (**PrSM**) on yhdysvaltalainen lyhyen kantaman ballistinen ohjus, jota kehitetään MGM-140 ATACMSin korvaajaksi. Se voidaan laukaista ainakin M142 HIMARS ja M270 MLRS -ajoneuvoista.

## Kehitys
Lockheed Martinin Precision Strike Missile voitti ATACMSit korvaavan kilpailutuksen, joka oli alkanut vuonna 2016. ATACMSiin verrattuna PrSM tulee lentämään nopeammin ja kauemmaksi sekä olemaan kooltaan pienempi, joten niitä mahtuu kaksi yhteen MLRS:n ja HIMARSin käyttämään ohjuskasettiin. Aluksi ohjus voi osua maalla paikallaan pysyviin kohteisiin, mutta myöhemmin mahdollisesti myös liikkuviin maalla ja merellä.

8. joulukuuta 2023 Yhdysvaltain maavoimat kertoi saaneensa ensimmäiset ohjukset.

Käytöstä poistettu Austin-luokan maihinnousutukialus *[[USS Cleveland (LPD-7)|USS Cleveland]]* upotettiin kahdella PrSM-ohjuksella harjoituksessa Tyynellämerellä 16. kesäkuuta 2024. Kyseessä oli ensimmäinen kerta, kun ohjusta kokeillaan merellä liikkuvaan maaliin.

## Taistelukäyttö
PrSM-ohjusta käytettiin tiettävästi ensimmäistä kertaa taistelussa operaatio Epic Furyssä helmi-maaliskuun taitteessa 2026, kun Yhdysvallat ja Israel iskivät Iraniin. CENTCOM julkaisi kuvamateriaalia, jossa näkyy PrSM:n laukaisu M142 HIMARSista. Tarkempia tietoja, kuten laukaisupaikkaa tai kohdetta ei julkaistu.

## Käyttäjät
;
* Yhdysvaltain maavoimat
* Yhdysvaltain merijalkaväki

## Lähteet
Jeyporen evankelisluterilainen kirkko

**Jeyporen evankelisluterilainen kirkko** () on luterilainen kirkkokunta Intiassa. Sillä on noin 150 000 jäsentä. Se on Luterilaisen maailmanliiton jäsen.

## Lähteet
Gadar: Ek Prem Katha

**Gadar: Ek Prem Katha** (; suom. ”Kapina: Rakkaustarina”) on vuonna 2001 ensi-iltansa saanut intialainen hindinkielinen romanttinen toimintadraamaelokuva, jonka on ohjannut Anil Sharma. Päärooleja näyttelevät Sunny Deol ja Amisha Patel.

## Juoni
Intian jaon aikana vuonna 1947 sikhiläinen kuorma-autonkuljettaja rakastuu aristokraattiseen perheeseen kuuluvaan muslimityttöön.

## Näyttelijät

## Soundtrack

## Vastaanotto
Box Office India julisti *Gadar: Ek Prem Kathan* ”kaikkien aikojen jymymenestykseksi”.

## Lähteet

## Aiheesta muualla
*
Norjan geologia

**Norjan geologia** käsittää Norjan geologiaan, kuten kallioperään, maaperään ja niistä löytyviin luonnonvaroihin liittyviä seikkoja. 

## Kallioperä

Norjan vanhin kallioperä on Lofoottien alueella, missä on 2 miljardia vuotta sitten syntyneitä syväkivilajeja, kuten graniittia ja syeniittiä. Noin 1650 miljoonaa vuotta sitten Norjan läntiseen osaan muodostui gneissialue. Noin 1050-920 miljoonaa vuotta sitten tapahtui Svekonorjalainen orogenia, joka vaikutti laajaan eteläisen Norjan kallioperän alueeseen. Tällöin tapahtui subduktio, jonka jäljiltä kallioperässä on rautamagmaattisia kivilajeja. Sen myöhäisemmässä vaiheessa, 1200-850 miljoonaa vuotta sitten orogeninen vaikutus sijoittui enimmäkseen pohjoisesta etelään suuntautuneeseen vyöhykkeeseen, joka ulottui Oslon alueelta Göteborgin alueelle.

Noin 420 miljoonaa vuotta sitten syntyivät Kaledonidit, kun muinaiset mantereet Baltica, Avalonia ja Laurentia törmäsivät ja yhtyivät toisiinsa. Kaledonien vuoristo ulottui aikoinaan nykyisen Skandinavian niemimaan ja Itä-Grönlannin alueelta nykyisten Skotlannin, Irlannin ja Pohjois-Amerikan alueelle. Nykyiset Skandit ovat osa siitä, mitä Kaledonidit olivat. Jurakaudella eteläisen Norjan alueella oli sedimenttikerrostumia, joita on säilynyt Stavangerin ja Bergenin murtovyöhykkeessä. Hardangeviddan ylätasanko syntyi Mioseenikaudella joen kulutuksen seurauksena. Nykyisin Hardangeviddan seudulla on useita vuonoja ja laaksoja.

## Kaivannaiset
Norja on maailman johtavien öljyntuottajien joukossa. Ensimmäiset öljykentät löydettiin Ekofiskin alueelta 1969. Öljyntuotanto oli huipussaan 2001. Maakaasua on tuotettu lisääntyvässä määrin vuodesta 1993. Trollin kaasukenttä Bergenin edustalla on maailman suurimpia merenalaisia maakaasukenttiä. Huippuvuorilla on kivihiilikaivos.

Norja on suunnitellut kaivosteollisuuden kehittämistä 2000-luvulla. Raudan ja nikkelin tuotanto on jäänyt aiemmin kaasu- ja öljyteollisuuden varjoon. Malmivaroissa on myös kultaa, hopeaa, kuparia ja sinkkiä. Aiemmin merkittävä magnesiumintuotanto ei ole nykyisin kannattavaa. Euroopan suurin titaanimalmiesiintymä on Lounais-Norjassa. 

Norjassa louhitaan myös oliviinia ja muita teollisuusmineraaleja. Norjan länsirannikolla Aheimissa on maailman suurin hyödynnetty oliviiniesiintymä. Sitä käytetään perinteisesti metalliteollisuudessa, mutta sille on kehitetty uuttta mahdollista käyttöä hiilidioksidin sidonnassa.

## Lähteet
Michal Šimečka

**Michal Šimečka**  (s. 10. toukokuuta 1984 Bratislava, Tšekkoslovakia) on slovakialainen europarlamentaarikko, Euroopan parlamentin varapuhemies sekä Progresívne Slovensko -puolueen puheenjohtaja ja Uudistuva Eurooppa -europarlamenttiryhmän varapuheenjohtaja. Ennen politiikkan uraansa Šimečka oli työskennellyt muun muassa toimittajana sekä yliopiston luennoitsijana.

## Tausta ja yksityiselämä
2000-luvun alussa Šimečka työskenteli ensin slovakialaisen SME päivälehden toimittajana, mistä hän siirtyi Financial Timesin toimittajaksi Prahaan vuonna 2004. Tämän jälkeen hän on toiminut poliittisten riskien analyytikkona Lontoossa, vierailevana luennoitsijana sekä Kaarlen, että Bratislavan yliopistossa sekä vanhempana tutkijana Prahan kansainvälisten suhteiden instituutissa.

Šimečka on parisuhteessa Soňa-nimisen naisen kanssa. Parilla on yksi tytär.

## Poliittinen ura
Šimečka aloitti poliittisen uransa vuonna 2011 kun hän toimi Euroopan parlamentin jäsenten ulkopoliittisena neuvonantajana. Hänet valittiin Euroopan parlamenttiin vuoden 2019 vaaleissa, jonka jälkeen hänet valittiin Uudistuva Eurooppa parlamenttiryhmän varapuheenjohtajaksi. Vuonna 2022 Šimečka valittiin yhdeksi parlamentin varapuhemiehistä.

Kotimaassaan Slovakiassa hänet valittiin liberaalin Progresívne Slovensko -puolueensa puheenjohtajaksi toukokuussa 2022 kun Irena Bihariová oli ilmoittanut tehtävästä luopumisestaan.

### Poliittiset mielipiteet
Šimečka on luonnehtinut itseään edistykselliseksi liberaaliksi. Hän kannattaa liberaalia demokratiaa sekä kaikille yhtäläisiä ihmisoikeuksia. Hän kannattaa vahvaa Euroopan unionia sekä pitää ilmastonmuutosta vastaan taistelemista tärkeänä. Slovakian ankariin huumelakeihin hän on toivonut lievennystä eriyisesti kannabiksen hallussapidon osalta.

## Lähteet

## Aiheesta muualla

*
Kirjallisuusvuosi 1753

**Kirjallisuusvuosi 1753** käsittelee vuoden 1753 tärkeitä kirjallisuuden tapahtumia, uutisia ja julkistuksia.

## Tapahtumia
* Ruotsi ja Suomi siirtyivät gregoriaaniseen kalenteriin 1. maaliskuuta 1753. Uusi kalenteri erotettiin merkinnällä n.s. eli "nya stilen". Kyseinen päivä oli 17. helmikuuta  vanhassa kalenterissa eli "gamla stilen" (g.s.).
* Vuosien 1752–1753 lehtisota Lontoossa: Kiistan keskiössä olivat kirjailija Henry Fielding ja tieteilijä John Hill. Kiistan osapuolet julkaisivat suuret määrät aiheeseen liittyviä kirjoituksia ja painatteita. Kiistan tarkka syy jäi epäselväksi, mutta se jakoi suuren osan Lontoon kirjoittajista joko Fieldingin tai Hillin kannattajiksi.
* Voltaire muutti pois Preussin Fredrik Suuren hovista.
* Myöhempi British Library (aluksi nimeltään *Department of Printed Books*) sai alkunsa, kun keräilijä Hans Sloane lahjoitti sille kirjojaan.

## Julkaisuja
* Giacomo Casanova &ndash; *La Moluccheide*
* Jane Collier &ndash; *An Essay on the Art of Ingeniously Tormenting*
* David Hume &ndash; *Essays and Treatises*
* Samuel Richardson &ndash; *The History of Sir Charles Grandison*
* William Warburton &ndash; *The Principles of Natural and Revealed Religion*
Kirjallisuusvuosi 1752

**Kirjallisuusvuosi 1752** käsittelee vuoden 1752 tärkeitä kirjallisuuden tapahtumia, uutisia ja julkistuksia.

## Tapahtumia
* Vuosien 1752–1753 lehtisota Lontoossa alkoi *The Covent-Garden Journal* -lehden mielipidekirjoituksista. Kiistan keskiössä olivat kirjailija Henry Fielding ja tieteilijä John Hill. Kiistan osapuolet julkaisivat suuret määrät aiheeseen liittyviä kirjoituksia ja painatteita. Kiistan tarkka syy jäi epäselväksi, mutta se jakoi suuren osan Lontoon kirjoittajista joko Fieldingin tai Hillin kannattajiksi.
* Ensimmäiset Herculaneumin papyrukset vuodelta 79 jaa. löydettiin arkeologisissa kaivauksissa. 

## Julkaisuja
* George Ballard &ndash; *Memoirs of Several Ladies of Great Britain Who Have Been Celebrated for their Writing or Skill in the Learned Languages, Arts, and Sciences*
* Johann Baudewin &ndash; *Wanhembain ja lasten sieluin-pelastus, joca, sangen tarpellisexi ylösrakennuxexi saxan kielellä, muutamia wuosia ennen tätä, on cocohonpandu d. Joh. Baudewienildä, ja sitten ruotzin kielestä suomexi käätty Henric Achtmannilda, cappalaiselda Närpiösä ja Östermarkisa* (suomennos)
* Carlo Goldoni &ndash; *Mirandolina*
* David Hume &ndash; *Political Discourses* (suom. *Täydellisen valtion idea*)
* Diego de Torres Villarroel &ndash; *Obras de Torres*
* Diego de Torres Villarroel &ndash; *El ermitaño y Torres*
* Diego de Torres Villarroel &ndash; *Conversaciones Physico-Médicas y Chímicas de la Piedra Filosofal*
* Voltaire &ndash; *Micromégas* (suom. Mikromegas, 2002)
Peugeot 207 S2000

**Peugeot 207 S2000** on Super 2000 -luokan ralliauto. Auton on kehittänyt Peugeot Sport, jonka teknisenä johtajana projektissa oli Bruno Famin ja projektijohtajana oli Bertrand Vallat. Autossa on kaksilitrainen moottori, joka tuottaa 280 hevosvoimaa tehoa. Autossa on kuusivaihteinen sekventiaalinen vaihteisto ja neliveto. Auton paino on . Auton ensiesiintyminen oli vuonna 2006 Rally Antibes Italiassa.

Autolla voitettiin IRC-sarjan mestaruus kolmena peräkkäisenä vuotena 2007, 2008 ja 2009, sekä rallin EM-sarjan mestaruus vuonna 2008. Vuodelle 2011 autosta esiteltiin uusi evoluutiomalli.

## Lähteet

## Aiheesta muualla
* Tulokset eWRC-sivustolla
Luettelo maista, joissa saksa on virallinen kieli

Tämä on **luettelo maista, joissa [[Saksan kieli|saksa]] on virallinen kieli**. Se voi olla virallinen kieli koko maan tasolla tai vain osassa sitä. Lisäksi joissain maissa on saksankielisiä vähemmistöjä, ja sitä kautta saksa on tunnustettu vähemmistökieleksi. Saksa on myös yksi Euroopan unionin virallisista kielistä.

Saksan kielellä on yhteenä 132,2 miljoonaa puhujaa, mikä tekee siitä maailman 12. suurimman kielen.

## Saksa maan ainoa virallinen kieli

## Saksa yksi maan virallisista kielistä

## Saksa alueellisena virallisena kielenä

## Lähteet
Peugeot 208 T16

**Peugeot 208 T16** (**208 Type R5**) on vuoden 2011 lopulla esitelty ralliauto, joka esiteltiin Pariisin autonäyttelyssä. Auto esiteltiin seuraajaksi menestyksekkäälle Peugeot 207 S2000 -mallille.
Auto tarkoitettiin käyttöön R5-ryhmässä, jossa teknisten sääntöjen lisäksi pyrittiin ottamaan huomioon käyttökustannukset. Auton homologaation viivästymisen vuoksi se ei ehtinyt vuoden 2014 WRC2-sarjan alkuun vaan ensimmäinen kilpailu lykkääntyi Sardinian ralliin kesälle. Auton ensimmäinen kilpailu rallin EM-sarjassa oli Akropolis-rallissa, jossa Craig Breen ajoi kilpailun voittoon.

Autossa on mukana Super 2000 -luokan ominaisuuksia kuten neliveto, viisivaihteinen sekventiaalinen vaihteisto ilman keskitasauspyörästöä. Säännöt määrittivät lisäksi tiettyjen osien hintakaton sekä auton minimipainon. Auton moottori on vaihtunut kaksilitraisesta vapaastihengittävästä moottorista turboahdettuun 1,6-litraiseen moottoriin.

## Lähteet

## Aiheesta muualla
* Tulokset eWRC-sivustolla 
* Iniziano i test su asfalto per la Peugeot 208 T16
Ford Fiesta S2000

**Ford Fiesta S2000** on Super 2000 -luokan ralliauto, jonka on kehittänyt M-Sport. Auto suunniteltiin osallistumaan IRC-sarjaan ja SWRC-sarjaan sekä kansallisen tason sarjoihin. Auton suunnitteluryhmää johtivat Anthony Brinkman ja Chris Gray. Autossa on kaksilitrainen moottori, joka tuottaa 280 hevosvoimaa tehoa. Autossa on kuusivaihteinen sekventiaalinen vaihteisto ja neliveto.

Auton ensimmäinen kilpailu oli Monte Carlon ralli vuonna 2010, jolloin Mikko Hirvonen ajoi sillä kilpailun voittoon.

Autolla voitettiin mestaruus SWRC-sarjassa vuosina 2010 ja 2012.

## Lähteet

## Aiheesta muualla
* Tulokset eWRC-sivustolla
Ford Fiesta R5

**Ford Fiesta R5** on M-Sportin vuonna 2013 esittelemä R5-luokan ralliauto. Autolle julkaistiin myös R5+-paketti, jossa on muokattu turboahdin, ilmanotto ja kuristin, jolla auto tuottaa 30 hevosvoimaa enemmän tehoa.

Vuonna 2019 autosta esiteltiin uusittu malli Mk2 WRC-2 Pro- ja WRC-2-sarjoihin, joka esiteltiin kilpailemaan Škoda Fabia R5 evon kanssa. Auton uusi turboahdettu 1,6-litrainen tuottaa 290 hevosvoimaa.

Autolla voitettiin rallin EM-sarjan mestaruus useina vuosina peräkkäin.

## Lähteet

## Aiheesta muualla
* Tulokset eWRC-sivustolla
Birds in the Trap Sing McKnight

**Birds in the Trap Sing McKnight** on yhdysvaltalaisen rap-artisti Travis Scottin toinen studioalbumi. Se julkaistiin 2. syyskuuta 2016 Grand Hustle Recordsin kautta.  Albumilla vierailevat André 3000, Blac Youngsta, Kid Cudi, Nav, 21 Savage, Kendrick Lamar, Bryson Tiller, Young Thug, Quavo, K. Forest ja The Weeknd. Tuotannosta vastasi useita levytuottajia, mukaan lukien Nav, Vinylz, Mike Dean, Cardo, Frank Dukes ja Allen Ritter.

Birds in the Trap Sing McKnightia maintostettiin julkaisemalla kolme kappaletta: "Wonderful", "Pick Up the Phone" ja "Goosebumps". Albumi sai yleisesti myönteisiä arvosteluja kriitikoilta, ja se debytoi Yhdysvaltain Billboard 200 -listan ykkösenä ja se my 88 000 albumia ensimmäisen viikon aikana.

## Kappaleet

## Lähteet
Arette

**Arette** on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 18 kilometriä Oloron-Sainte-Marien kaupungista lounaaseen.

13. elokuuta 1967 Aretteen iski 5,3 magnitudin maanjäristys. Kylän rakennuksista tuhoutui 80 %, mutta vain yksi ihmisen sai surmansa. Järistys tuhosi myös kylän kirkon, mutta se rakannettiin samanlaiseksi kuin se oli ollut ennen järistystä.  

## Lähteet

## Aiheesta muualla
Octopus (Gentle Giantin albumi)

**Octopus** on englantilaisen progressiivisen rockin yhtyeen Gentle Giantin vuonna 1972 julkaistu neljäs studioalbumi. Albumi on viimeinen, jolla yhtyeen perustajajäsen Phil Shulman oli mukana.

## Kappaleet
Sanoitukset kirjoittaneet Derek ja Phil Shulman.

**A-puoli**
# 
# 
# 
# 
**B-puoli**
# 
# 
# 
# 

## Kokoonpano

* Kerry Minnear − piano, Hammond-urut, minimoog, sähköpiano, mellotroni, klavinetti, regal, vibrafoni, sello, taustalaulu, laulu kappaleissa "The Avent of Panurge", "Knots" ja "Think of Me with Kindness"
* Derek Shulman − alttosaksofoni, laulu kappaleissa "The Avent of Panurge", "Raconteur Troubadour", "A Cry for Everyone", "Knots" ja "River"
* Phil Shulman – trumpetti, tenorisaksofoni, baritonisaksofoni, mellofoni, taustalaulu, laulu kappaleissa "The Advent of Panurge", "Knots", "Dog's Life" ja "River"
* Ray Shulman – bassokitara, viulu, alttoviulu, sähköviulu, akustinen kitara, lyömäsoittimet, taustalaulu, laulu kappaleessa "Knots"
* Gary Green – sähkökitara, lyömäsoittimet
* John Weathers – rummut, bongorummut, ksylofoni

## Lähteet
Volodymyr Kosynskyi

**Volodymyr Kosynskyi**, ; (13. elokuuta 1864 Dorošivka, Hluh’ivin piiri, Tšernihivin kuvernementti – 5. marraskuuta 1938 Riika, Latvia) oli ukrainalainen taloustieteilijä.

Kosynskyi valmistui 1901 Moskovan yliopistosta maisteriksi ja toimi taloustieteen professorina Riian polyteknillisessä oppilaitoksessa, Odessan yliopistossa 1905–1909, Kiovan polyteknillisessä oppilaitoksessa ja Kamjanets-Podilskyin Ukrainan valtionyliopistossa (nyk. Kamjanets-Podilskyin kansallinen yliopisto). Hän oli Kiovan Hromadan jäsen, ja 1917 hänet valittiin Venäjän perustuslaillisen demokraattisen puolueen (kadetit) edustajana keskusradaan. Marraskuussa 1918 hänet nimitettiin kolmanneksi työministeriksi hetmanihallitukseen, ja hänestä tuli vasta perustetun Ukrainan tiedeakatemian täysjäsen ja sen maatalousosaston johtaja. Hän asui vuodesta 1921 Varsovassa ja Prahassa ja sitten Riiassa. Hän oli maatalousalan johtavia tutkijoita Venäjällä. Vladimir Lenin suuntasi 1913 häntä kohtaan ankaran hyökkäyksen hänen maaseudun "proletarisointiin" kohdistamansa kritiikin vuoksi.

## Lähteet
Škoda Fabia S2000

**Škoda Fabia S2000** on Škoda Motorsportin ralliauto Super 2000 -luokkaan. Autossa on kaksilitrainen vapaasti hengittävä moottori, joka tuottaa 280 hevosvoimaa tehoa.

Autolla voitettiin mestaruudet SWRC-sarjassa vuonna 2011, IRC-sarjassa kolmena vuotena peräkkäin vuosina 2010, 2011 ja 2012, rallin EM-sarjassa vuosina 2012, 2013 ja 2014, sekä Aasian-Tyynenmeren rallisarjassa useana vuonna.

## Lähteet

## Aiheesta muualla
* Tulokset eWRC-sivustolla
Fiat Abarth Punto S2000

**Fiat Abarth Punto S2000** on Super 2000 -luokan ralliauto. Auto esiteltiin Geneven näyttelyssä ja Fiat Racing Department osallistui sillä vuonna 2007 Italian rallisarjaan. Autolla kilpailtiin myös IRC-sarjassa. Autossa on kaksilitrainen moottori, joka tuottaa 270 hevosvoimaa tehoa ja neliveto. 

Autolla on voitettu rallin EM-sarjassa mestaruus vuosina 2009, 2010 ja 2011.

## Lähteet

## Aiheesta muualla
* Tulokset eWRC-sivustolla
Suomen rautateiden santarmipoliisihallitus

**Suomen rautateiden santarmipoliisihallitus** eli **Suomenmaalainen rautatiesantarmipoliisihallinto** () oli Suomen suuriruhtinaskunnassa vuosina 1870–1917 toiminut venäläinen virasto ja Venäjän santarmikunnan osa. Se toimi Venäjän rautateiden santarmipoliisihallinnon osana. Santarmien oli tarkoitus tarkkailla mahdollista kumouksellista ja muuta epäilyttävää toimintaa rautateillä.

Venäjän rautateiden santarmipoliisihallinto perustettiin keisarillisella määräyksellä vuonna 1867. Suomen kenraalikuvernööri Nikolai Adlerberg ei pitänyt tarpeellisena sen ulottamista Suomeen, mutta valtakunnan santarmipäällikkö Pjotr Šuvalov ei sallinut poikkeusta Suomen kohdalla. Suomenmaalainen rautatiesantarmipoliisihallinto aloitti toimintansa 4. tammikuuta 1871 (J: 23. joulukuuta 1870). Se oli jaettu kahteen osastoon, joista Viipurissa toiminut 1. osasto vastasi Pietari–Viipuri-radasta aina Taavettiin saakka ja Helsingissä toiminut 2. osasto Suomen muista ratayhteyksistä. Näistä 1. osasto oli henkilökunnaltaan suurempi, sillä toiminnan pääpaino oli Karjalankannaksella. Suomen rautateiden santarmipoliisihallitus oli suoraan Venäjän santarmilaitoksen ylipäällikön alainen ja siten erillään sekä Suomen santarmihallituksesta että Suomen rautateiden hallinnosta. Suomalaiset suhtautuivat siihen kielteisesti, ja prokuraattori Johan Philip Palménin antamassa lausunnossa sen todettiin olevan täysin Suomen perustuslakien vastainen laitos.

Vuosina 1893–1902 Suomen rautateiden santarmipoliisihallituksen johto toimi Pietarissa, minkä jälkeen se siirrettiin takaisin Helsinkiin. Esikunta toimi Helsingissä eri osoitteissa, vuodesta 1914 Helsingin päärautatieaseman rakennuksessa. Ensimmäisen maailmansodan aikana rautatiesantarmiston vahvuutta lisättiin ja aiemmat kaksi osastoa korvattiin elokuussa 1914 kahdeksalla osastolla. Osastoja uudelleennimettiin vuonna 1915, mutta lukumäärä pysyi kahdeksassa. Suomen rautateiden santarmipoliisihallitus lakkasi toimimasta vuoden 1917 helmikuun vallankumouksen jälkeen, kun koko Venäjän santarmilaitos lakkautettiin. Toiminnan loppuaikoina viraston palveluksessa oli 15 upseeria, noin 200 alipuseeria ja 8 kielenkääntäjää.

## Päälliköt
Helsingissä sijainneen 2. osaston päälliköt:

*V. I. Renvald 1870–1871
*Johan Brummer 1871–1879
*Frans Edvard Tunzelman von Adlerflug 1880–1885
*Kartamyšev 1885–1890
*Mihail Stahovitš 1894–1895
*Alexander von Pritwitz 1895–1896
*Mihail Tumanov 1896–1902
*Aleksandr Lampe 1901–1913
*Julius Freyberg 1913–1917

## Lähteet
Maailmankisat 1986

**20. [[Maailmankisat]]** järjestettiin vuonna 1986 Helsingissä 7. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa 12 600 katsojaa.

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai ME:n tehnyt keihänheittäjä Yhdysvaltain Tom Petranoff.

## Lähteet
*
### Viitteet
FACES-oireyhtymä

**FACES-oireyhtymä** (myös Friedman–Goodmanin oireyhtymä) on geneettinen oireyhtymä, jonka piirteitä ovat synnynnäiset kasvojen epämuodostumat, ruokahaluttomuus (anorektisuus), kakeksia sekä silmien ja ihon poikkeavuudet.

FACES-oireyhtymästä kärsivillä esiintyy lievää ptoosia ja ksantelasmaa silmäluomissa. Sieraimet ovat eteenpäin avautuneet, nenänkärki kaksiosaisesti jakautunut ja suulaki lyhyt. Oireyhtymään liittyy vaikeaa lihasatrofiaa ja kakeksiaa, retinitis pigmentosaa, runsaasti kesakoita ja maitokahviläiskiä sekä lievää pehmytkudoksen syndaktyliaa. Muita FACES-oireyhtymän yhteydessä kuvattuja piirteitä ovat nasaalinen puheääni, rintakehän epäsymmetrisyys, kuopparinta, länkisäärisyys, lattajalkaisuus, papillaarinen kilpirauhassyöpä ja kilpirauhasen diffuusi laajentuminen.

FACES-oireyhtymä kuvattiin alun perin kolmessa saman suvun jäsenessä. Lääketieteellisessä kirjallisuudessa ei ole julkaistu lisää kuvauksia sitten vuoden 1984. Esiintyvyys on arviolta alle yksi miljoonasta ja periytymistapa jäänyt tuntemattomaksi.

## Lähteet
Edistys ja köyhyys

**Edistys ja köyhyys** (*Progress and Poverty*) on taloustieteilijä Henry Georgen kirja, joka julkaistiin vuonna 1879. Kirja tutkii, miksi köyhyys seuraa taloudellista ja teknologista edistystä sekä miksi taloudet osoittavat taipumusta syklisiin nousu- ja laskukausiin. George puoltaa radikaalia ratkaisua, joka keskittyy taloudellisen vuokran keräämiseen luonnonvaroista ja maanomistusoikeuksista.

Kirja myi useita miljoonia kappaleita, nousten yhdeksi myydyimmistä kirjoista 1800-luvun lopulla. Se innoitti ideologian, joka tunnetaan nykyään nimellä 'Georgismi'.

## Aiheesta muualla
* Kirja Marxists Internet Archive Suomen sivuilla
Johannes Winding Harbitz

**Johannes Winding Harbitz** (26. joulukuuta 1831 Askvoll – 5. syyskuuta 1917 Aker) oli norjalainen laivanvarustaja ja Høyren poliitikko. Hän istui suurkäräjillä vuosina 1880–1894 ja toimi Norjan puolustusministerinä 1894–1895 sekä tilintarkastusministerinä 1895.
## Lähteet

## Aiheesta muualla
Rasmus Hansson

**Rasmus Johan Michael Hansson** (s. 4. syyskuuta 1954 Oslo) on norjalainen biologi ja vihreä poliitikko. Hän toimi puolueensa toisena puhehenkilönä vuosina 2014–2018. Hansson on istunut suurkäräjillä vuosina 2013–2017 ja uudelleen vuodesta 2021. Vuosina 2000–2012 Hansson toimi Norjan WWF:n pääsihteerinä.
## Lähteet

## Aiheesta muualla

* ''Rasmus Hansson'' Norjan suurkäräjien verkkosivuilla
Luettelo Pärnun julkisista taideteoksista ja muistomerkeistä

**Luettelo Pärnun julkisista taideteoksista ja muistomerkeistä** kattaa Pärnun kaupungin pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia. Pärnun kaupunki koostuu Pärnun epäitsenäisestä kaupungista, Lavassaaren ja Paikusen kauppaloista, Audrun ja Tõstamaan pienkauppaloista sekä 49 kylästä. 

## Veistoskuja Rantapuistossa
Veistoskuja sai alkunsa vuonna 2001 järjestetyistä Pärnun I kansainvälisistä veistospäivistä. Ensimmäiset veistokset valmistuivat niiden tuloksena. Tekijät ovat Virosta, Suomesta, Japanista, Yhdysvalloista, Latviasta, Liettuasta, Islannista ja Ranskasta. Kadulla on yhteensä 18 veistosta.

### Kuvia Rantapuiston veistoksista

## Lähteet
Lontoon ePrix 2023

**Lontoon ePrix 2023** (virallisesti **2023 Hankook London E-Prix**) oli Formula E -sarjan kauden 2022–2023 ePrix, joka sisälsi kaksi osakilpailua. Kilpailut olivat kauden kaksi viimeistä osakilpailua. Lontoon ePrix ajettiin väliaikaisellä katuradalla Yhdistyneen kuningaskunnassa ExCeL London-monitoimiareenalla Lontoossa. Osa radasta oli areenan sisällä ja osa ulkona.

Ensimmäisen ePrix’n voitti uusiseelantilainen Mitch Evans. Toisen osakilpailun voittoon ajoi uusiseelantilainen Nick Cassidy. Ensimmäisessä kilpailussa britti Jake Dennis varmisti maailmanmestaruuden. Tallien maailmanmestaruus ratkesi toisessa kilpailussa Envision Racingin hyväksi.

## Lähtökohdat

14:n ajetun osakilpailun jälkeen MM-sarjaa johti britti Jake Dennis 24:n pisteen erolla uusiseelantilaiseen Nick Cassidyyn. Kolmantena ollut Mitch Evans oli jäänyt Dennisistä 43 pistettä. Tallien MM-sarjaa johti Envision Racing 253 pisteellä. Toisena, 14 pistettä vähemmän keränneenä, oli Porsche.
## Rata

Lontoon ePrix ajetaan ExCeL Londonissa väliaikaisella katuradalla, joka kulkee osittain sisätiloissa ja osittain ulkona.

## 1. kilpailun tulokset

### Aika-ajot

#### Pudotuspelit

#### Aika-ajon tulokset

### Kilpailu

### Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## 2. kilpailun tulokset

### Aika-ajot

#### Pudotuspelit

#### Aika-ajon tulokset

### Kilpailu

### Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Huomiot

## Lähteet
Samuel af Forselles

**Samuel af Forselles** (16. joulukuuta 1757 Loviisa – 28. syyskuuta 1814 Spa) oli Ruotsin vallan aikainen suomalainen upseeri ja maaherra.

Af Forsellesin vanhemmat olivat Loviisan pormestari, kauppaneuvos Jacob af Forselles ja Johanna Ulrika Schutz. Af Forselles tuli ylioppilaaksi 1772 Turussa ja aloitti sotilasuran Skytten (Flemingin) rykmentissä samana vuonna. Hänestä tuli kersantti ja vänrikki 1773, luutnantti Savon ja Savonlinnan läänin jalkaväkirykmentissä 1777. Hänet siirrettiin takaisin Flemingin rykmenttiin 1778. Von Saltzan (Wachtmeisterin, von Stedingkin) rykmentissä hänestä tuli kapteeni 1778, majuri 1787, sivustakenraaliadjutantti ja armeijaneverstiluutnantti 1793, everstiluutnantti 1794. Af Forselles oli kamarihovipoika ja kamarijunkkari Ruotsin hovissa 1784–1791. Hän toimi Göteborgin ja Bohusin läänin maaherrana 1796 ja Oulun läänin maaherrana 1800–1802.

Samuel af Forsellesin veljiä olivat majuri, valtiopäivämies Jakob af Forselles ja vuorineuvos Henrik Johan af Forselles.

## Lähteet
Skyss

**Skyss** on Norjassa Vestlandin läänissä toimiva joukkoliikennejärjestelmä. Se perustettiin vuoden 2008 alussa tuolloisen Hordalandin läänin joukkoliikennejärjestelmäksi. Kun Hordaland yhdistettiin Sognin ja Fjordanen läänin kanssa, jälkimmäisen Kringom-järjestelmä liitettiin Skyssiin. Skyssin tehtäviin kuuluvat muun muassa reittien ja aikataulujen suunnittelu, liikenteen kilpailuttaminen ja asiakasneuvonta. Varsinaisesta liikenteestä vastaavat yksityiset yritykset kilpailutusten kautta.


Skyss validator.jpg|Skyss-kortinlukija
Bergen Airport, Flesland, Norway. Tickets for light rail and public transport (billettautomater for Bybanen og Skyss-busser) 2018-03-15 a.jpg|Skyss-lippuautomaatti Bergenin lentoasemalla
Bybanen23.juni2010.jpg|Bergenin raitiotieliikenne on osa Skyss-järjestelmää

## Lähteet

## Aiheesta muualla

* Verkkosivut
The Marcy Brothers

**The Marcy Brothers** oli yhdysvaltalainen countrymusiikki-trio, joka oli toiminnassa 1983–1999. Sen jäseniä olivat Kevin, Kris ja Kendal Marcy. 

Yhtye julkaisi kolme albumia. Single ”Cotton Pickin’ Time” nousi sijalle 34 Billboardin Hot Country Songs -listalla vuonna 1989. 

*The Marcy Brothers* ilmestyi heinäkuussa 1991. Albumi sisältää Don Von Tressin sävellyksen ”Don't Tell My Heart”, josta tuli menestyskappale Billy Ray Cyrusin esittämänä nimellä ”Achy Breaky Heart” vuonna 1992.

## Diskografia
### Albumit

* *Growin’ Up Country* (1983)
* *Missing You* (1989)
* *The Marcy Brothers* (1991)

## Lähteet
Henry Friman

**Henry Friman** (s. 7. elokuuta 1979) on suomalainen laulaja.

Friman osallistui vuonna 2020 The Voice of Finland -kilpailuun, jossa hän esitti muun muassa kappaleet ”Kertokaa se hänelle”, ”Puhu hiljaa rakkaudesta”,  ”Rakkaustarina” ja ”Unchained Melody”. Hän eteni jatkoon yleisöäänillä ja sijoittui kilpailussa toiseksi.

Tangomarkkinoiden karsintoihin Friman osallistui 2014 ja 2015. Vuonna 2021 hän osallistui Syksyn Sävelen loppukilpailuun kappaleella ”Jatkaa voit muualle jatkaa”.
 Friman on esiintynyt myös konserteissa ja keikkalaulajana.

Frimanin pikkuserkku on laulaja Rainer Friman.

## Diskografia
### Singlet
* ”Kertokaa se hänelle” (2021) 
* ”Jatkaa voit muualle matkaa” (2021)

## Lähteet
* Apple Music

### Viitteet
Lourdios-Ichère

**Lourdios-Ichère** on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 22 kilometriä Oloron-Sainte-Marien kaupungista etelään.

Paikallinen museo *Écomusée du Pastoralisme «Ça-ï Ça-ï»* esittää kuinka Haut-Béarnin laaksoissa, kuten paikallisessa Aspen laaksossa, vuodenajat jaksottavat maataloutta ja paimentolaisuutta. 

## Tunnettuja kuntalaisia
*Jean Lassalle (s. 1955), poliitikko ja ehdokas vuoden 2017 Ranskan presidentinvaaleissa

## Lähteet

## Aiheesta muualla
Dysautonomia

**Dysautonomia** on autonomisen hermoston toimintahäiriö. Se voi olla synnynnäinen tai puhjeta missä tahansa iässä vähitellen tai äkillisesti. Dysautonomia vaihtelee vaikeusasteeltaan lievästä vakavaan ja voi harvinaisissa tapauksissa johtaa kuolemaan. Vakavissa tapauksissa komplikaationa voi ilmetä esimerkiksi hengitysvajaus tai keuhkokuume.

Itsenäisenä ilman taustalla olevaa sairautta voi kehittyä primaarinen dysautonomia. Tällainen dysautonomia voi olla useiden sairauksien ja häiriöiden taustalla. Yleisimmin primaari dysautonomia ilmenee neurokardiogeenisen synkopeen muodossa. Muita primaarisia dysautonomiasairauksia ovat posturaalinen ortostaattinen takykardiaoireyhtymä, familiaalinen dysautonomia, monisysteemiatrofia ja puhdas dysautonomia. Toisaalta dysautonomia voi olla sekundaarista, jolloin se johtuu jostain muusta perussairaudesta. Tällaisiin sairauksiin kuuluvat diabetes, Parkinsonin tauti, nivelreuma, systeeminen lupus erythematosus, Sjögrenin oireyhtymä, sarkoidoosi, Crohnin tauti, haavainen paksusuolentulehdus, keliakia, Charcot–Marie–Toothin tauti, Arnold–Chiarin epämuodostuma, amyloidoosi, Guillain–Barrén oireyhtymä, Ehlers–Danlosin oireyhtymä, Lambert–Eatonin myasteeninen oireyhtymä, B12-vitamiinin puutos, E-vitamiinin puutos, HIV/AIDS ja Lymen tauti.

## Oireet
Dysautonomian oireet ovat moninaisia ja vaihtelevia. Ne voivat esiintyä ajoittaisina. Yleinen merkki dysautonomiasta on se, että seisominen pitkään aiheuttaa huimausta ja heikotusta. Mahdollisia dysautonomian oireita on paljon. Niihin kuuluvat tasapainovaikeudet, ääni- ja valoherkkyys, hengenahdistus, rintakipu, huimaus, ruumiinlämmön vaihtelu, väsymys, näköhäiriöt, dysfagia, pahoinvointi, oksentelu, ummetus, bradykardia, takykardia, sydämentykytykset, aivosumu, verenpaineen suuret vaihtelut, mielialanvaihtelut, pyörtyminen, tajuttomuus, hypohidroosi, univaikeudet, migreeni, dehydraatio, virtsa- ja ulosteinkontinenssi, kasvanut virtsaamistarve, erektiohäiriö, matala verensokeri ja heikentynyt fyysisen rasituksen sieto.

Dysautonomian oireita voivat laukaista myös alkoholi, dehydraatio, stressi ja kuumuus. Oireiden lievittämiseen voidaan pyrkiä monin keinoin.

## Lähteet
Ford Fiesta Rally3

**Ford Fiesta Rally3** on M-Sportin valmistama Rally3-luokan ralliauto. Autossa on 1,5 litran moottori, joka tuottaa 215 hevosvoimaa tehoa ja 400 Nm vääntöä. Autossa viisivaihteinen sekventiaalinen vaihteisto. Auto painaa . Auton huippunopeus on 185 km/h ja sen kiihtyvyys nollasta sataan on viisi sekuntia. Auto on suunniteltu ja kehitetty M-Sportin Puolan laitoksella Krakovassa. Auto esiteltiin marraskuussa 2020.

Auto on ensimmäinen Rally3-luokan homologaation saanut auto ja sen ensiesiintyminen oli Kroatian rallissa vuonna 2021.

## Lähteet
Familiaalinen dysautonomia

**Familiaalinen dysautonomia** on geneettinen sairaus, joka vahingoittaa autonomisen hermoston solujen toimintaa. Se on primaarin dysautonomian perinnöllinen muoto. Sairautta esiintyy lähinnä aškenasijuutalaisilla, joista sitä sairastaa noin yksi henkilö 3&nbsp;700:sta. Muissa väestöissä sairaus on äärimmäisen harvinainen.

Familiaalisen dysautonomian oireet alkavat varhaislapsuudessa. Oireina voivat olla hypotonia, ruokkimisvaikeudet, heikko kasvu, kyyneleettömyys, toistuvat hengitystieinfektiot ja ruumiinlämmön säätelyn vaikeudet. Useimmilla sairastuneilla kävelyn ja puheen oppiminen on viivästynyttä, mutta kaikilla kehitysviiveitä ei todeta. Noin joka kolmas sairastunut lapsi kärsii oppimisvaikeuksista. Kouluikäisillä lapsilla voi esiintyä yökastelua, oksentelua, alentunutta kivuntuntoa, alentunutta kykyä aistia lämpötilanvaihteluita, tasapainovaikeuksia ja skolioosia. Heillä on myös kasvanut luunmurtumien riski. Familiaaliseen dysautonomiaan liittyy sydänongelmia ja munuaisten toimintahäiriöitä. Sairastuneilla on huonosti toimiva verenpaineen säätely. Tämä voi aiheuttaa ortostaattisen hypotension, jolloin seisomaan noustessa verenpaine laskee voimakkaasti. Tämän seurauksena esiintyy huimausta, näköhäiriöitä ja pyörtymistä.

Familiaalista dysautonomiaa sairastavilla henkilöillä on usein aikuistuttuaan pahenevia tasapainovaikeuksia ja ongelmia avustamattomassa kävelyssä. Nuoruusiällä tai nuoressa aikuisuudessa voi myös esiintyä toistuvista infektioista johtuvia keuhkovaurioita ja näköhermojen atrofiasta johtuvaa näköaistin heikkenemistä. Familiaalisella dysautonomialla on autosomaalinen, peittyvä periytymistapa. Sitä aiheuttavat *[[ELP1]]*-geenin mutaatiot.

## Lähteet
Peter Dalle

**Peter Dalle** (s. 5. joulukuuta 1956) on ruotsalainen näyttelijä, koomikko ja elokuvaohjaaja sekä -käsikirjoittaja. Hän tuli tunnetuksi huumoriryhmä *[[Lorry]]n* jäsenenä 1990-luvun alussa. Muita hänen tunnettuja roolejaan ovat muun muassa Gösta elokuvassa *[[Viattoman sininen taivas]]* sekä keittiömestari Backe televisiosarjassa *[[Aika on meidän]]*.
## Lähteet

## Aiheesta muualla
Renault Clio Rally3

**Renault Clio Rally3** on Renault'n Rally3-luokkaan kehitetty ralliauto. Auto on Renault'n ensimmäinen nelivetoinen ralliauto. Aiemmin Renaultilla on ollut etuvetoisia Rally4- ja Rally5-luokkien autoja. Auton homologaatio valmistui huhtikuussa 2023 ja sillä voidaan kilpailla muun muassa rallin EM-sarjassa ERC3-kategoriassa. Auto on toinen Rally3-luokan auto Ford Fiesta Rally3:n jälkeen ja Renault tavoittelee kilpailua WRC3-luokassa.

Auto on kehitetty Viry-Châtillonissa ja sen valmistaja on piensarjoja valmistava Alpine-tehdas Manufacture Alpine Dieppe Jean Rédélé. Autossa on nelisylinterinen 1,3-litrainen moottori, jossa on turboahdin ja suoraruiskutus. Moottori tuottaa 260 hevosvoimaa tehoa ja 415 Nm vääntöä. Autossa on viisivaihteinen Sadevin vaihteisto. Auton ensiesiintyminen oli nolla-autona Ranskan sorarallisarjan avauskilpailussa.

## Lähteet
Johanneksen kirkko (Bergen)

**Johanneksen kirkko** (norj. *Johanneskirken*) on Bergenissä sijaitseva kirkko. Uusgotiikkaa edustavan rakennuksen suunnitteli Herman Backer ja se vihittiin käyttöön vuonna 1894. Kirkossa on 1&nbsp;250 istumapaikkaa, mikä tekee siitä kaupungin suurimman. Tornin korkeus on 61 metriä.
## Lähteet

## Aiheesta muualla
Permanenten

**Permanenten** on Bergenissä sijaitseva taidemuseo, joka on osa Kode-museosäätiötä. Se perustettiin vuonna 1887 nimellä Vestlandske Kunsindustrimuseum, myöhemmin nimenä on ollut myös KODE 1. Vuonna 1896 valmistuneen rakennuksen suunnitteli arkkitehti Henry Bucher, ja se sijaitsee Byparken-puiston laidalla keskeisellä paikalla. 

## Pysyvät näyttelyt
*Mennesket og Tingene* esittelee taide- ja käsityöesineitä viimeisen 500 vuoden ajalta. *Sølvskatten* on suuri hopeaesinenäyttely, joka kertoo myös Norjan keskuspankin perustamisesta. *Kinasamlingen* on yksi Euroopan suurimmista kiinalaisen taiteen ja käsityön kokoelmista.

## Lähteet

## Aiheesta muualla

*  Museon verkkosivut.
Herman Backer

**Herman Major Backer** (30. lokakuuta 1856 Kristiania – 21. toukokuuta 1932 Kristiania) oli norjalainen arkkitehti. Hän oli Wilhelm von Hannon oppilas ja opiskeli sen lisäksi Dresdenissä. Backer suunnitteli uransa aikana useita eri tyylejä edustavia rakennuksia. Hänen tunnetuimpiin töihinsä lukeutuu uusgoottilainen Johanneksen kirkko Bergenissä.

## Lähteet

## Aiheesta muualla
Ali Baba ja 40 rosvoa

**Ali Baba ja 40 rosvoa** (, ) on vuonna 1980 ensi-iltansa saanut intialais-neuvostoliittolainen seikkailuelokuva, joka perustuu *[[Tuhat ja yksi yötä|Tuhannen ja yhden yön]]* samannimiseen satuun. Sen ovat ohjanneet Umesh Mehra ja Latif Faizijev. Pääosia näyttelevät Dharmendra, Hema Malini ja Zeenat Aman.

## Näyttelijät

## Soundtrack

## Lähteet
Eric Johan von Fieandt

**Erik Johan von Fieandt** (1. maaliskuuta 1762 Kuopio – 16. elokuuta 1810 Tukholma) oli Ruotsin vallan aikainen suomalainen upseeri ja varamaaherra.

Von Fieandtin vanhemmat olivat vänrikki Johan Henrik von Fieandt ja Kristina Elisabet Bure. Hänen puolisonsa oli vuodesta 1798 Katarina Charlotta Duncan. Von Fieandt tuli ylioppilaaksi 1776 Turussa ja aloitti sotilasuran Savon kevyessä jalkaväkirykmentissä 1776. Korpraali hänestä tuli 1777, varusmestari 1778, vänrikki 1779 ja luutnantti 1785. Hän siirtyi Karjalan jääkäriosastoon ja yleni kapteeniksi 1788, armeijanmajuriksi 1789, majuriksi 1791, everstiluutnantiksi 1795 ja lopulta armeijaneverstiksi ja Karjalan jääkäriosaston päälliköksi 1803. Von Fieandt toimi Savon ja Karjalan läänin virkaa tekevänä maaherrana vuonna 1803. Hän erosi sotaväestä 1805.

Erik Johan von Fieandtin ja Katarina Charlotta Duncanin poika oli kenraalimajuri Erik Gustav von Fieandt.

## Lähteet